Rocco (15) vil ikke hjem til moren: Madonna kjemper en bitter kamp for sønnen
Kampen foregår i rettssaler på begge sider av Atlanteren. Både i New York og London, hvor Rocco nå bor hos sin far etter et besøk i fjor høst. Onsdag slo New York-dommeren Deborah Kaplan fast at det var best for Rocco å bli hos faren i London inntil videre. Men hun var også tydelig på at nå må foreldrene komme til enighet slik at «sønnen deres nå kan slippe det enorme presset som han er utsatt for». I London, hvor Madonna har stevnet eksmannen for kidnapping, sa dommeren Alistair MacDonald under en rettslig høring torsdag, at han var svært bekymret for hva denne offentlige skittentøyvasken mellom foreldrene kunne gjøre med Rocco. Madonna som har hatt omsorgen for Rocco siden hun og eksmannen ble skilt i 2008, hevder at Guy Ritche holder igjen sønnen i England mot sin vilje, skriver The Guardian . Ritchie på sin side hevder at sønnen har et ønske om å bo hos ham. Madonna, som for tiden er på turne i Asia, var ikke tilstede i retten hverken i New York onsdag eller i London torsdag. Den engelske dommeren henviste saken til hovedforhandlinger neste uke. I følge engelske Guardian ble det i retten ikke gitt noen grunn til hvorfor Rocco ikke lenger vil bo hos moren sin. Men det er blitt spekulert i om mye av årsaken kan ligge i et svært strengt regime fra Madonnas side. Samtidig publiserer superstjernen barndomsbilder av sønnen på sosiale medier hvor hun skriver at hun savner ham dypt. I miss this boy so full of life so full@of@love💛! I hope we see that Leo Sun soon. The light is blinding! Siden han flyttet til faren sin har Rocco begynt på skole i England, men Ellen Sigal, som er oppnevnt som bistandsadvokat for den 15 år gamle gutten, sier at han opplever denne familiekonflikten som svært vanskelig og at han gjerne ser at foreldrene kommer til enighet så snart som mulig.
Den bitre kampen mellom Madonna og hennes eksmann Guy Ritche om hvem som skal ha omsorgen for deres felles barn, 15 år gamle Rocco, fortsetter med full styrke.